कलाकार का परिचय लूइज़ डर्स्ट
"यथार्थवाद से कम वास्तविक कुछ नहीं होता है।"
वॉली, तुम भी यहाँ हो, हँ?
हाँ, उन्होंने मुझसे किसी रोमांचक पैरोडी रेडियो नाटक की समीक्षा करवाई।
ऐलन। मुझे लगा था तुम प्रैक्टिस करके चार बजे लौटोगे।
मैं वहीं था, लेकिन मैं जल्दी निकल आया, ताकि तुम वहाँ समय से पहुँच जाओ।
वाह, तुम इसे कुछ ज़्यादा ही गंभीरता से ले रही हो।
मेरी मॉम ही तो हैं।
तुम्हारी मॉम एक बहुत प्रतिभाशाली पेंटर हैं।
वह सपनों की दुनिया को ज़्यादातर लोगों से बेहतर समझती हैं।
नहीं, शुक्रिया। मेरी प्रतिभाशाली माँ सूँघकर पता लगा लेंगी।
जो लोग सिगरेट पीते हैं, उन्हें दूसरों से सिगरेट की महक नहीं आती।
मेरी माँ को हर चीज़ की महक आ जाती है, मैं क्या सोच रहा हूँ, उसकी भी।
माफ़ करना।
प्लीज़ माफ़ी मत माँगो।
जॉर्जिया ओ'कीफ़ ने कहा था कि यथार्थवाद से कम वास्तविक कुछ नहीं होता है।
तो मैं उम्मीद कर रही थी कि हम यहीं से शुरू कर सकते हैं।
किसी कलाकार को अतियथार्थवादी कब कहा जाता है?
पता नहीं मैं ख़ुद को अतियथार्थवादी कहूँगी या नहीं।
अच्छा।
तुम्हें क्या लगता है, किसी कलाकार को अतियथार्थवादी कब कहा जाता है?
ऐंड्रे ब्रेटॉन ने पहले "सर्रियलिस्ट मैनिफ़ेस्टो" में लिखा था...
लेकिन तुम्हें क्या लगता है?
मुझे लगता है...
मुझे लगता है इसका सम्बन्ध अद्भुत की खोज से है।
और ख़ुद को परिभाषित करने की कोशिश से कम अद्भुत क्या हो सकता है?
- यह... - मैं बस यह कहने की कोशिश कर रही हूँ
कि आपकी पेंटिंग्स दर्शकों को एक ऐसी अवस्था में पहुँचा देती हैं...
बैटी, क्या तुम मेरे बेटे से प्यार करती हो?
क्योंकि मैंने उसे कभी किसी पर इतना मोहित होते हुए नहीं देखा,
और मुझे कभी-कभी सोचना पड़ता है कि हालात आख़िर कहाँ जा रहे हैं।
वेस्ट थर्ड से दोबारा लिज़ का फ़ोन है।
मुझे शायद यह फ़ोन ले लेना चाहिए।
माफ़ करना। मैं अभी आती हूँ।
उसे मास्टर से बात करनी है।
तो... तैयार हो जाओ।
कैसा चल रहा है?
लगता है मैंने ज़्यादा तैयारी कर ली।
मैंने "द ब्राउनी" में तुम्हारा लेख पढ़ा था। "दी यूएस एंड अस।"
वह पढ़कर मुझे लगा कि मैं बेकार और बूढ़ा हूँ।
शायद तुम कुछ तो ठीक कर रही हो।
आप बूढ़े नहीं हैं, मिस्टर डर्स्ट।
मतलब, सच कहूँ तो यक़ीन से नहीं कह सकता कि मैं बूढ़ा महसूस कर रहा था या मुझे बस जलन हो रही थी।
आजकल मुझे इन दोनों में फ़र्क़ पता नहीं चलता।
काश ऐलन ऐसा महसूस करता।
अगर मेरे बेटे की जगह मैं होता, तो मैं तुम्हें लेकर न्यूयॉर्क जाता।
ग्रीनविच विलेज में घूमता।
फिर मैं किसी प्रतिष्ठित अख़बार में जगह बनाने में तुम्हारी मदद करता।
मतलब, तुम, जितनी हुनरमंद तुम हो...
तुम वाक़ई कामयाब हो सकती हो, मैडी।
- शुक्रिया। - हैल, लिज़ तुमसे बात करना चाहती है।
लूइज़ से अगले महीने वेस्ट थर्ड गैलरी में होने वाले उसके शो के बारे में पूछो।
इससे वह बात करने लगेगी।
- शुक्रिया, मिसेज़ डर्स्ट। - कोई बात नहीं। मुझे यह पढ़ने का इंतज़ार रहेगा।
मैं जाते हुए मिस्टर डर्स्ट को शुक्रिया कहती जाऊँगी।
मिस्टर डर्स्ट?
हैल
तुम्हारा उससे क्या रिश्ता था?
तुम टेसी की कहानी सुनाना चाहती थीं।
तुम मेरी कहानी सुनाना चाहती थीं।
तुम अपने अलावा हर किसी की कहानी सुनाना चाहती थीं।
द जेन्युइन ड्रीम बुक
ब्लू बर्ड जैज़ बार
दी ऐफ़्रो
द स्टार
रंग
लॉरा लिपमैन की किताब पर आधारित
लेडी इन द लेक
टेसी? क्या तुम हमें सुन सकती हो?
वह... वह यहाँ है।
बाप रे।
तुम झूठ नहीं बोल रही थीं।
- हे, पॉल! - हाँ। मैं सबको बताता हूँ।
यह कितनी छोटी है।
अगर यह यौन अपराध हुआ तो मेरे लिए इसे संभालना मुश्किल हो जाएगा।
तुम्हारे लिए?
डॉनेली बोल रहा हूँ, हमें लड़की मिल गई...
आपने यहाँ खोजने का क्यों सोचा, मिसेज़...
श्वर्ट्ज़।
आम तौर पर मैं पहचान लेता हूँ।
हम यहूदी लोगों की शिनाख़्त लम्बे समय से होती रही है।
हे! बात बस इतनी है कि उनकी नाक काफ़ी अच्छी है।
क्या आपके पति जानते हैं कि आप यहाँ हैं, मिसेज़ श्वर्ट्ज़?
- मैं आपके लिए थोड़ा पानी लाता हूँ। - शुक्रिया।
हमें बस कुछ सवाल और पूछने हैं।
ध्यान से चला करो, प्लैट।
...और फिर हमने आधिकारिक खोज दल में शामिल होने की कोशिश की।
देख रहा हूँ, कोई नई चीज़ नहीं है।
हाँ। डर्स्ट परिवार की वह बच्ची मिल गई।
इतनी जल्दी?
आप यहाँ रहती हैं?
हाँ।
आप तो कहाँ से कहाँ आ गईं।
- शुक्रिया, ऑफ़िसर। - ज़रा रुकिए।
जब तक कोई गिरफ़्तार नहीं होता, पब्लिक और मीडिया का ध्यान आप पर और आपकी दोस्त पर ही रहेगा।
तो, पत्रकारों से बचकर रहना।
मैं किसी से भी बात नहीं करने वाली हूँ।
मैं आपको ऊपर छोड़ आता हूँ।
शुक्रिया। मुझे कुछ नहीं होगा।
हाँ।
जब तक आपके चेहरे पर यह कालिख लगी है, तब तक तो नहीं।
बाय।
गुड नाइट।
गॉर्डियन
हद है, डोरा, मुझे लगा था ड्रग्स लेने से तुम्हें कम भूख लगती है।
जैसा खाना यहाँ शेल की रसोई में बनता है, उसके होते हुए तो नहीं।
- ठीक है, चढ़ो। - चलो। अब चलो।
यहाँ कोई मेरे क़रीब रहना चाहता है।
ध्यान से चलो। मैंने तुम्हें पकड़ा हुआ है।
मैंने इसे संभाल लिया।
ठीक है।
मुझ पर थूकना मत।
- ठीक है। - मैं अंदर जाता हूँ। मैं इसका पूरा ध्यान रखूँगा।
नहीं, जान। मैं थक गई हूँ और मुझे अकेले रहना है।
चलो।
इधर आओ। बस एक छोटी सी किस दे दो।
- ठीक है। - बाद में आकर मुझे देख जाना, ठीक है?
ठीक है।
तुम प्रार्थना करो कि शेल दोबारा तुम्हें उस स्टेज पर गाने दे।
नहीं, मैं वहाँ ज़रूर गाऊँगी।
शेल डोरा पर कोई पाबंदी नहीं लगाता।
हाँ, जब तक डोरा रेजी को ख़ुद पर चढ़ने दे रही है, तब तक तो नहीं।
- यह बात नहीं है। - ओह, अच्छा? फिर क्या बात है?
मेरी आवाज़।
हाँ, तुम उसके लिए तब से गा रही हो, जब तुम 16 साल की थीं
और रेजी के तुम पर लट्टू होने से पहले मुझे तो याद नहीं पड़ता कि तुम्हें कभी मुफ़्त में ड्रग्स
या गॉर्डियन में कोई कमरा मिला हो।
हो सकता है मैं भी उस पर लट्टू हूँ।
ओह, अच्छा?
डोरा, ऐसी दूसरी जगहें भी हैं जहाँ तुम गा सकती हो।
एगी वुड्स ने कहा था कि अश्वेत लोग गाने के लिए पैरिस जाएँगे।
तुम सोच सकती हो?
यह कमबख़्त पूरा देश पीछे छोड़कर।
उसके लिए पैसे कहाँ से आएँगे?
मैं अपनी ड्रीम बुक में क्लीयोपैट्रा खोजूँगी
और तुम हमारे लिए एक दाँव लगाओगी।
मैं उन पैसों से सट्टा नहीं खेलूँगी जो मुझे मेरे बेटों के लिए चाहिए।
मैं यहाँ सपना देख रही हूँ कि हम दोनों एक-साथ पैरिस जाएँगे।
लेकिन तुम्हें तो मर्टल समर के पीछे जाने की पड़ी है।
मेरे पास सपने देखने का समय नहीं है।
मर्टल के साथ मैं ईमानदारी का काम कर पाऊँगी।
ईमानदारी का काम?
तुम्हें पता है ना उसकी मुहिम के लिए पैसे शेल ने दिए थे?
यह सच नहीं है।
हाँ, मर्टल समर जनता की सेवा करती है।
उसे अश्वेत औरतों की फ़िक्र है, ख़ास तौर पर एक अश्वेत औरत की...
मर्टल समर की।
एम. समर।
- मॉम? - मैडेलिन।
आप यहाँ क्या कर रही हैं?
मिल्टन ने मुझे फ़ोन किया।
क्या तुम्हारा दिमाग़ ख़राब हो गया है?
वह पूरी रात तुम्हारी फ़िक्र में जागता रहा।
हाँ, मेरा दिमाग़ ख़राब हो गया है।
- सेथ कहाँ है? - उसका मूड बहुत ख़राब है।
मुझे कपड़े बदलने हैं।
मैडेलिन, क्या तुम मुझे बताओगी क्या हो रहा है?
आधे घंटे में टेसी डर्स्ट का अंतिम संस्कार है।
क्या हम प्लीज़ बाद में बात कर सकते हैं?
सेथ नहीं जाना चाहता।
तुमने उसे क्या बताया?
उसे क्या बताया? उसे कुछ बताने की ज़रूरत नहीं है।
उसकी माँ के उसे छोड़कर चले जाने पर उसका परेशान होना स्वाभाविक है।
मैंने उसे नहीं छोड़ा है।
नहीं, सही कहा। तुमने मुझे छोड़ा है, है ना?
क्य... क्या तुमने मुझे छोड़ दिया है? मुझे कुछ समझ नहीं आ रहा है।
मिल्टन, मुझे कुछ पैसे चाहिए।
मुझे कुछ हफ़्तों के लिए एक जगह लेनी है ताकि मैं अपना दिमाग़ शांत कर सकूँ।
- पैसे? दिमाग़ शांत कर सको? - यहाँ मेरा दिमाग़ शांत नहीं होगा।
वाह।
मैडी, तुम टेसी डर्स्ट को ढूँढने में मदद करना चाहती थीं और पता है क्या?
तुमने मदद कर दी। बहुत ख़ूब!
लेकिन अब तुम यह क्या बात कर रही हो? क्या हम प्लीज़ बात कर सकते हैं कि...
हम बात कर रहे हैं। मैं बात कर रही हूँ, तुम बात कर रहे हो।
- मैंने तुम्हें ऐसे... - मैं यही करना चाहती हूँ।
- ...बात करते हुए पहले कभी नहीं देखा। - मुझे थोड़ा रुककर
यह समझना है कि मैं यहाँ से क्यों निकल जाना चाहती हूँ।
पर, नहीं, मिल्टन, तुम मुझे ऐसा नहीं करने देना चाहते हो।
तुमने मेरी माँ को फ़ोन कर दिया
और तुमने हमारे बेटे से कह दिया कि मैंने कुछ ग़लत किया है।
- मैंने हमारे बेटे से कुछ नहीं... - इन्होंने मुझसे कुछ नहीं कहा।
तुम आ रहे हो या नहीं?
नहीं।
उसकी मौत कल ही तो हुई है।
मुझे नहीं... मुझे कभी समझ नहीं आता कि अंतिम संस्कार में इतनी जल्दी क्यों करते हैं।
ताकि आत्मा को मुक्ति मिल सके।
मुक्ति पाकर वह कहाँ जाएगी, मैडी?
हमारे शहर के कई लोगों की तरह, तुम्हें भी यह एहसास होने वाला है
कि तुम्हें ज़िंदा लोगों की आत्माओं से ज़्यादा फ़िक्र मरे हुए लोगों की आत्माओं की है।
पता है, मैडेलिन, तुम्हें अक्सर काले कपड़े पहनने चाहिए।
इनमें तुम और जवान दिखती हो।
ओह, माँ।
इतनी उलटी-सीधी तारीफ़ें करने के बाद भी यह कमाल की बात है
कि आपको कभी इसका कोई ख़ामियाज़ा नहीं भुगतना पड़ा।
ओह, हद है। मैंने बस सलाह दी है।
आदमी योजनाएँ बनाता है और भगवान हँसता है।
मुझे इसका मतलब पता है। आप ज़िंदगी भर मुझसे यही कहती आ रही हैं।
तुम ख़ुद को कैसे संभालोगी, हँ?
पता नहीं कि तुम अपना ख़र्चा कैसे चलाओगी।
पहले तो मैं अपनी कार बेच दूँगी।
हे भगवान।
ओह, मैडेलिन।
मुझे ख़ुशी है कि मेरी माँ यह देखने के लिए ज़िंदा नहीं है।
मुझे लगा था आपकी माँ की मौत यहूदी नरसंहार में हुई थी।
हे।
मुझे ख़ुशी है कि वह अमेरिका में यह होते हुए देखने के लिए ज़िंदा नहीं हैं।
यह 19 वर्षीय नाज़ियों का समूह है।
उन्होंने एनएसआरपी की एक शाखा शुरू की है।
- रबी कॉर्न ने आज शूल बंद कर दिया... - मिल्टन।
बहुत हो गया।
मैडी।
मैडी, मुझे पता है कि हम एक दूसरे को बहुत अच्छे से नहीं जानते हैं।
लेकिन मैंने सुना कि जब... जब टेसी तुम्हें मिली, तुमने मेरी बेटी को छोड़कर जाने से
इंकार कर दिया, और मैं बस चाहती थी...
मुझे बहुत अफ़सोस है।
क्या तुमने उसका चेह... क्या तुमने उसका चेहरा देखा था, मैडी?
क्या वह... क्या तुम्हें लगता है कि वह अपनी माँ को पुकार रही थी?
मैं वहाँ नहीं थी।
लेकिन तुम... तुम वहाँ थीं।
मुझे बहुत अफ़सोस है।
वह अब वापस नहीं आएगी। वह अब वापस नहीं आएगी, मैडी।
वह अब वापस नहीं आएगी।
वापस नहीं आएगी।
तुम एक अच्छी माँ हो।
हे, तुम कहाँ जा रहे हो?
- सेथ। सेथ! - ओह, मेरी बच्ची।
मेरी बच्ची।
- मुझे बहुत अफ़सोस है। - मेरी बच्ची क्यों...
स्टेफ़न!
क्या तुम यहाँ हो?
बदतमीज़ कहीं के।
बदतमीज़!
बदतमीज़ कहीं के! बदतमीज़ कहीं के!
मैंने तुमसे कहा था, अगर तुमने दोबारा ऐसा किया तो मैं तुम्हें घर से बाहर निकाल दूँगी।
तुम स्टोर में क्यों नहीं हो?
बदतमीज़!
मेरी माँ का मानना था कि एक अच्छी नौकरी पाने के लिए,
मुझे ऐसा दिखना होगा, मानो मुझे दुनिया में कोई फ़िक्र ही ना हो।
वह कहती थीं, "सारी औरतों को यह राज़ पता है।"
तुम अपनी पूरी ज़िंदगी ऐसा ही दिखावा करती रहीं।
है ना, मैडी?
महिलाओं का नेतृत्व कार्यालय...
वह आ गई!
कौन, मैं? क्या हो रहा है?
लिंडा ने हमें डब्ल्यूजेज़ेड से एक दिन के लिए उनके उपकरण दिलवाए हैं।
और हमारे समुदाय के लोगों के इंटरव्यू लेने के लिए हमने "दी ऐफ़्रो" से
ख़ुद पट्रीस मर्फ़ी को बुलवाया है।
इंटरव्यू किसलिए?
यही कि कैसे मर्टल ने उनकी मदद की है या बदलाव लाने की लड़ाई के लिए उन्हें प्रेरित किया है।
तुमने कल जो कुछ फ़ंडरेज़र में कहा, उसकी काफ़ी चर्चा हुई।
मैं चाह रही थी कि आज तुम वही बात कैमरे के सामने दोहराओ।
अगर मैं पहले मिसेज़ समर से बात कर लूँ तो तुम्हें कोई ऐतराज़ है?
- मैं उन्हें बता देती हूँ कि तुम आ गई हो। - ठीक है।
मैं अंदर इंतज़ार करती हूँ।
- थोड़ी देर में मिलते हैं? - थोड़ी देर में मिलते हैं।
ठीक है।
हाँ, मेरे पास पत्र है।
शुक्रिया। बाय-बाय।
मैं आपको परेशान नहीं करना चाहती, मिसेज़ समर।
मैं बस आपको शुक्रिया कहना चाहती थी कि कल आपने मुझसे बोलने के लिए कहा।
तुम तो फ़ंडरेज़र की स्टार थीं।
मैंने आप से ही सीखा है।
क्या मैं बैठ सकती हूँ?
मैं उम्मीद कर रही थी कि अब आपके लिए मेरे फ़ुल-टाइम काम करने के बारे में हम बात कर सकते हैं।
मैंने तुम्हारी नौकरी की बात का ज़िक्र किया था और सभी को यह विचार बहुत अच्छा लगा।
तुम बॉल्टिमोर के बेहतर भविष्य का चेहरा बन सकती हो।
लेकिन बदक़िस्मती से, हमारे कुछ श्वेत दानदाता तुम्हें हमारे साथ
शामिल करने को लेकर चिंतित थे, क्योंकि तुम मिस्टर गॉर्डन के लिए काम करती हो।
इस शहर में आधे अश्वेत लोग मिस्टर गॉर्डन के लिए काम करते हैं।
क्लीयो...
तुमने कल जो बयान दिया था, उसके बाद तुम्हें अपने यहाँ नौकरी पर रखने से मेरी छवि ख़राब होगी।
ऐसा लगेगा कि मैंने तुम्हारा समर्थन ख़रीदा है।
लेकिन अगर मैं आपके लिए काम करती हूँ, तो मुझे मिस्टर गॉर्डन के लिए काम नहीं करना पड़ेगा।
कोई भी मिस्टर गॉर्डन जैसे आदमी को तब तक छोड़कर नहीं जा सकता, जब तक मिस्टर गॉर्डन ख़ुद ना चाहें।
आपने तो छोड़ा था।
मैंने उसके लिए कभी काम नहीं किया।
अब, अगर तुम उन दान राशियों की बात कर रही हो जो अब मैं नहीं लेती हूँ,
तो तुम्हें यह समझना होगा कि मुझे इन दानदाताओं की ज़रूरत क्यों है।
मेरे दोबारा निर्वाचित होने में मेरी मदद करो और तुम्हें बहुत सारे मौक़े मिलेंगे।
मौक़े किस चीज़ के लिए?
अपनी गरिमा को त्यागने के?
हम सबको अपनी बारी का इंतज़ार करना पड़ा था, क्लीयो।
मेरा नाम यूनेटा जॉनसन है और मेरी उम्र 30 साल है।
ज़्यादातर लोग मुझे क्लीयो कहते हैं, जो क्लीयोपैट्रा का छोटा रूप है।
जब मिसेज़ समर मेरी टीचर थीं, तब बच्चे मुझे यही कहकर बुलाते थे।
वह कहती थीं कि मैं मिस्र की किसी रानी की तरह लगती हूँ।
पर आजकल जब लोग मेरी तरफ़ देखते हैं, तो उन्हें कोई रानी नज़र नहीं आती।
उन्हें एक बारमेड, एक मुनीम...
किसी डिपार्टमेंट स्टोर का एक पुतला नज़र आता है।
उन्हें मदद करने का एक मौक़ा नज़र आता है।
जब मैं एक छोटी बच्ची थी, मेरे डैडी कहा करते थे...
"हम ख़ुद के लिए सपने नहीं देखते।
हम उन लोगों के लिए सपने देखते हैं जो अभी यहाँ मौजूद नहीं हैं।"
और पता है वह सही थे, क्योंकि मैंने बहुत लम्बे समय से अपने लिए
कोई सपना नहीं देखा है।
लेकिन मेरे घर पर मेरे दो बेटे हैं
और लगता है दुनिया मेरे सामने एक विकल्प रख रही है।
मैं अपना आत्मसम्मान बनाए रख सकती हूँ...
या फिर मैं उनका पेट भर सकती हूँ।
लगता नहीं है कि यह दुनिया मुझे दोनों चीज़ें करने देगी।
क्लीयोपैट्रा, क्या सब ठीक है?
क्लीयो, जान, अगर तुम्हें घबराहट हो रही है...
क्लीयो! तुम्हें क्या हो गया है?
सुनो, जान। देखो, क्लीयो, जान, हमें ज़रूरत है कि...
तुम ऐसा नहीं कर सकतीं, इन सबके सामने...
ठीक है। थोड़ी देर रुकते हैं?
क्लीयो, मैं यहीं दरवाज़े के बाहर खड़ी हूँ।
पर अगर आप इसे यहाँ मुफ़्त में भी पार्क करती हैं, तब भी मैं आपके पति के साइन के बिना इसे नहीं ले सकता।
अगर कार मेरे नाम पर है तो मेरे पति के साइन की ज़रूरत क्यों है?
क्योंकि वह आपके पति हैं, मिसेज़ श्वर्ट्ज़।
दो हज़ार पाँच सौ।
दो हज़ार पाँच सौ और आपके पति का साइन।
दो हज़ार कैसा रहेगा?
माफ़ करना, मोहतरमा।
क्या आप उनके साइन के बिना यह कार ख़रीद सकते हैं?
क्या वह मर चुके हैं?
अभी तक नहीं।
फिर उन्हें साइन करना पड़ेगा, मोहतरमा।
ज़रा सुनिए।
क्या आपके पास फ़ोन है?
हाँ। पीछे की तरफ़ है।
शुक्रिया।
ऑपरेटर। मैं आपकी क्या मदद कर सकती हूँ?
मुझे किसी ने लूट लिया है।
आप कहाँ हैं, मैम?
कोई मेरे अपार्टमेंट में चोरी-छुपे घुस आया।
मुझे अंदर जाने में डर लग रहा है। क्या आप प्लीज़ पुलिस को भेज देंगी?
मुझे अपना पता बताइए।
द सिल्वर डॉलर बार्बिक्यू के... के ऊपर।
कहाँ? सैंडटाउन में?
सैंडटाउन में, हाँ।
- मैं देखती हूँ। बाय। - शुक्रिया।
कैसा चल रहा है, सनी?
- एक डॉलर, 325 पर लगाने के लिए। - ठीक है।
मुझे माफ़ करना।
बड़ा टेडी।
ओल्ड चार्ली के लिए कुछ है?
- मेरे पास जेनकिंस, होम्स और ब्रुक्स हैं। - ठीक है।
एक बात बताता हूँ। मिस्टर ब्रुक्स के लिए 857।
ठीक है, मैं उन्हें बता दूँगा।
यह लो, टेडी।
- ध्यान रखना, ठीक है? ठीक है। - शुक्रिया, मिस्टर सेड्रिक।
शेल गॉर्डन एक अपराधी है जो 20 सालों से अवैध लॉटरी का धंधा कर रहा है।
उसका एकमात्र असली धंधा है अलगाव पैदा करना और हमारे लोगों को ख़ुद पर निर्भर रखना।
मर्टल समर उस तथाकथित लॉटरी के खेल के ख़िलाफ़
एक विवादस्पद रुख़ अपना रही हैं।
यह अंडरग्राउंड अवैध क़िस्म का जुआ देश भर के ज़्यादातर
ग़रीब और मज़दूर-वर्ग के अश्वेत इलाक़ों में खेला जाता है।
मिसेज़ समर के प्रतिद्वंद्वियों का दावा है कि लॉटरी से छोटे अश्वेत धंधों के आर्थिक प्रबंधन में मदद मिलती है,
जो एक ऐसा झूठ है जिसका पर्दा फ़ाश करने के लिए हमारा क़ानून प्रवर्तन विभाग लगातार प्रयास कर रहा है।
लॉटरी खेलने वाले अपने सपनों को अपनी जीत के नंबर में बदलने के लिए
अक्सर एक ड्रीम बुक का इस्तेमाल करते हैं,
जबकि वे अपनी मेहनत की कमाई धीरे-धीरे स्थानीय सट्टेबाज़ों के हाथों हार रहे हैं।
हे, सुनो। उसे अंदर आने दो।
यह देखो।
मैं चाहता हूँ तुम देखो। नया मॉडल।
यह बदसूरत है, लेकिन रेमसंस से दोगुना तेज़ है।
इसे दिखाओ।
कोई ख़र्चा नहीं।
अगर ख़राब हो गई, तो पता है क्या? मैं तुम्हारे लिए एक और मँगा दूँगा।
आजकल हर चीज़ इस्तेमाल करके फेंक दी जाती है।
सही कहा।
मर्टल और पैंथर के समर्थक, जितना चाहें चिल्ला सकते हैं।
काम ना वोट से होगा, ना बंदूक से। काम होगा पैसे से।
मिस्टर गॉर्डन, मैं असल में आपसे इसी बारे में बात करना चाह रही थी।
मैं जा रहा हूँ, बॉस।
मुझे उम्मीद थी कि मैं अभी भी आपकी पेशकश स्वीकार कर सकती हूँ।
बार का काम ना करके,
मैं सिर्फ़ हरी ही नहीं, आपकी लाल किताबों के हिसाब को भी संभाल सकती हूँ।
कुछ भी। जिस भी और काम में आपको मेरी ज़रूरत हो।
ठीक है। यह अच्छी ख़बर है।
लेकिन मुझे यक़ीन है कि तुम यह बात मानोगी
कि मेरे दर्जे का आदमी सिर्फ़ उन्हीं लोगों पर भरोसा कर सकता है, जिनके इरादे ठीक हों।
आप मुझ पर भरोसा कर सकते हैं, मिस्टर गॉर्डन।
मेरा एकमात्र इरादा मेरे बेटों का ख़याल रखना है।
सच में, आप भरोसा कर सकते हैं।
तो आज रात मुझसे फ़ेरो में मिलो।
और जहाँ तक बाक़ी की बात है, मुझे देखना होगा तुम कैसे काम करती हो।
- ठीक है? - ठीक है।
अगर तुम्हें और ज़्यादा पैसे चाहिए, तो स्लैपी को एक सेट के लिए साथ लाना मत भूलना।
मैं आपसे फ़ेरो में मिलती हूँ।
समुन्दर में जहाज़।
यार, मुझे ड्रीम बुक का कोई नंबर रटने की ज़रूरत नहीं है।
एक अच्छा सट्टेबाज़ सिर्फ़ एक नंबर नहीं बेचता, बेटा।
वह एक सपना बेचता है।
टेडी। मुझे समुन्दर में उस जहाज़ के बारे में बताओ जो मेरे सपने में आया था।
उसका तो सीधा मतलब घर-परिवार का ख़ुशहाल होना है।
अपने पैसे 395 पर लगाओ।
- यहाँ यह नकचढ़ा... - बिल्कुल सही।
मैंने तुमसे लॉटरी खेलने के बारे में क्या कहा था, टेडी?
माँ!
तुमने सोचा था कि मैं यहाँ नहीं होऊँगी, है ना?
मत करिए।
- मेरी पीठ पीछे चोरों की तरह? - प्लीज़, मत करिए।
- किसके लिए? - प्लीज़।
- उन कौड़ियों के लिए जो ये तुम पर फेंकते हैं? - प्लीज़। मुझे माफ़ कर दीजिए।
आराम से, क्लीयो। उसने तुम्हारी बात सुन ली है, ठीक है?
- उसे जाने भी दो। - मालूम होता है, नहीं सुनी है।
मैं इस ड्रीम बुक की बकवास से तंग आ गई हूँ, टेडी।
- हद है, क्लीयो! - यहीं खड़े रहो!
चार्ली, मेरे बेटे से दूर रहो।
मैं तुमसे यह बात दोबारा नहीं कहूँगी।
कोट पहनो।
- हे, टेडी। फ़िक्र मत करना। - यह आख़िरी बार है।
फ़िक्र मत करना। तुम्हारी बुक का काम मैं संभाल लूँगा।
टेडी।
टेडी, रुको!
शुक्र है भगवान का।
मिसेज़ श्वर्ट्ज़?
मैं ही हूँ। भगवान का शुक्र है कि आप आ गए।
मैं ऑफ़िसर प्लैट हूँ और यह ऑफ़िसर डेविस हैं।
इतनी जल्दी आने के लिए शुक्रिया।
जी, मैम। वैसे, मैं यहाँ गश्त लगाता हूँ और आप इस इलाक़े की नहीं दिखतीं।
मैं यहाँ कल ही रहने आई हूँ।
नहीं, मैम, मेरा मतलब है, यह इलाक़ा आपके लिए सही नहीं है।
मुझे नहीं लगता आप यहाँ रह सकती हैं।
क्यों? क्योंकि मैं यहूदी हूँ?
नहीं, मैम, यह बात नहीं है।
वैसे, लोगों ने मुझे चेताया था, पर मैंने नहीं सोचा था कि मेरे घर में चोरी हो जाएगी।
बेशक। तो क्या चीज़ ग़ायब है, मिसेज़ श्वर्ट्ज़?
गहने, ज़्यादातर नक़ली। मेरे पास एक हीरे की अँगूठी थी और वह ग़ायब है।
ठीक है।
ऑफ़िसर डेविस, तुम पड़ोसियों से पूछना शुरू करो कि क्या उन्होंने कुछ देखा?
और मैं मिसेज़ श्वर्ट्ज़ को उनके नए अपार्टमेंट में लेकर जाता हूँ।
शुक्रिया।
यहाँ।
मैंने आपको पहले कहीं देखा है।
पर यहाँ आसपास नहीं। आप पहले कहाँ रहती थीं?
पाइक्सविल।
- पाइक्सविल। - पर अब मैं यहाँ हूँ।
वहाँ आज एक बड़ा अंतिम संस्कार था।
हाँ। हो सकता है आपने मुझे वहीं देखा हो। मैं कल रात पुलिस स्टेशन में थी।
टेसी डर्स्ट आप ही को मिली थी ना?
हाँ, मुझे ही मिली थी।
और अब आपके घर में चोरी हो गई है।
मुझे यक़ीन है इन दोनों बातों का आपस में कोई सम्बन्ध नहीं है।
इस इलाक़े में मैनीक्योर करवाने के लिए ज़्यादा जगहें नहीं हैं, हँ?
यह कुछ नहीं है। बस सामान लगाने में थोड़ी मिट्टी घुस गई।
मुझे चोरी के विशेषज्ञ डिटेक्टिव बुलाने पड़ेंगे।
मेरे पास फ़ोन नहीं है।
और मेरे पास रेडियो नहीं है।
क्योंकि मेरे...
मेरे पास रेडियो नहीं है, लेकिन मेरे पास उस कॉल बॉक्स की चाबी है,
जो द सिल्वर डॉलर के अंदर है।
मैं वहाँ से कॉल कर देता हूँ और फिर हम नीचे इंतज़ार कर सकते हैं।
हमें यहाँ कुछ भी छूने का जोखिम नहीं लेना चाहिए, मिसेज़ श्वर्ट्ज़।
नहीं।
चलें?
- शुक्रिया। - कोई बात नहीं।
आपका बहुत शुक्रिया।
कोई बात नहीं।
पता है, थोड़ी देर के लिए, उस मामले में आप और आपकी दोस्त ही संदिग्ध थे।
सच में?
ऑफ़िसर बॉस्को को लग रहा था कि यह कोई लेस्बियन यौन अपराध या उसके जैसा कुछ है।
आप मज़ाक़ कर रहे हैं ना?
मैं मज़ाक़ नहीं कर रहा हूँ, क़सम से।
लेकिन फिर उन्हें टेसी के हाथ के नाख़ूनों में एक्वेरियम की बजरी मिली।
वे फ़िश स्टोर के किसी बंदे को गिरफ़्तार करने वाले हैं।
कुछ लोगों का कहना है कि उन्होंने डर्स्ट परिवार की बच्ची को वहाँ अंदर जाते हुए देखा था।
बेचारी बच्ची।
क्या मैं आपसे कुछ पूछ सकता हूँ?
ज़रूर।
क्या अँगूठी का बीमा कराया हुआ था?
हाँ।
पता है, बीमे के पैसे आने में महीनों लग सकते हैं?
अगर आपको उन पैसों का इंतज़ार है, तो आपको यह बात ध्यान में रखनी चाहिए।
- अगर मुझे उन पैसों का इंतज़ार है? - आप मेरा मतलब जानती हैं।
ख़ैर। चोरी के विशेषज्ञ डिटेक्टिव अब तक आ चुके होंगे।
चलिए, चलते हैं।
माफ़ करना।
जब मैं मेम्फ़िस गया था, तो मैंने किंग के साथ बहुत अच्छा समय बिताया।
- कौन से किंग के साथ? - मार्टिन नहीं। एल्विस।
और उसने मुझे अपने मनोरंजन का ज़रिया नहीं समझा।
मतलब, हमने दोस्तों की तरह समय बिताया। मैं उसके घर गया था। मैंने उसकी कारें देखीं।
उसकी छोटी बच्ची वहाँ हॉपस्कॉच खेल रही थी।
मैंने पूछा, "तुम्हारी बेटी कितनी बड़ी है?"
उसने कहा, "वह मेरी बेटी नहीं है। वह मेरी पत्नी है।" मैंने कहा, "ओह।"
सब ठीक है?
वह ठीक है।
मुझे ऐसे मत डराया करो। तुम्हारे चेहरे के भाव देखकर डर लग रहा है।
तुम मेरे चेहरे के भाव समझ नहीं पा रहे हो।
ये भाव तब आते हैं जब मैं सोचती हूँ "यह बंदा सारा दिन पीने में निकाल देगा,
जबकि इसे बाहर जाकर नौकरी ढूँढनी चाहिए।"
नौकरी? मैं इस समय भी काम कर रहा हूँ।
- यह काम है? - मैं ऐसे ही काम करता हूँ।
- रहने दो, स्लैप। - तुम्हें यह बात कितनी बार बताऊँ?
- बकवास। - सुनो भी। मैं चीज़ों को ग़ौर से देखता हूँ, ठीक है?
फिर मैं उन पर चुटकुले बनता हूँ।
- सच में? - मैं चुटकुले लिखने के साथ
कोई दूसरा काम नहीं कर सकता।
- अच्छा, अच्छा। - वह पागलपन होगा।
मेरा मतलब समझ रही हो ना?
- कैसे हो, जॉर्ज? - हे, कैसे हो तुम?
क्या हो रहा है?
दो देना। शुक्रिया। यह मेरी पत्नी है।
ज़रा दूर हटो... जल जाओगे।
तुम बहुत मज़ाक़िया हो।
मैं तो कब से कह रहा हूँ।
मैंने फ़ेरो में तुम्हारे लिए एक सेट का इंतज़ाम किया है। कल रात।
यह तुमने कैसे किया?
शेल।
उसने कहा वह किसी और अश्वेत आदमी को बर्बाद होते हुए नहीं देखना चाहता।
पर वह उन्हें अपनी उँगलियों के इशारों पर नचा सकता है?
- ऐसी बात नहीं है। - वह तुमसे क्या करवा रहा है?
- कुछ नहीं। - सच बताओ।
सच में।
क्यों ना तुम कल रात वहाँ जाओ...
और बच्चों की ख़ातिर एक साफ़-सुथरा सेट पेश करो?
प्लीज़।
तुमने साबुन बदला है?
स्लैप, मैं हमारी ज़िंदगी बेहतर करने की कोशिश कर रही हूँ।
तुम्हें मेरे साथ क़दम से क़दम मिलाकर चलना होगा।
मैं हमेशा तुम्हारे साथ चलूँगा। असल में, हम इस समय भी अपने क़दम मिला सकते हैं।
चलो।
कितनी सुंदर लग रही हो।
- यह सुंदर है ना, दोस्तों? - मत करो।
सुनो भी। देखो, तुम थोड़ी तनाव में लग रही हो।
हमें यह अक्सर करना चाहिए। तुम में से बहुत अच्छी ख़ुशबू आ रही है।
क्योंकि मैं साफ़-सुथरी रहती हूँ।
मैडेलिन श्वर्ट्ज़। मैं बॉब बावर हूँ। "द स्टार" से।
मैंने आपका कॉलम देखा है।
- मुझे आपके बनाए हुए आपकी पत्नी के स्केच पसंद हैं। - शुक्रिया।
माफ़ करना... क्या मैं अंदर आ सकता हूँ? मुझे एक गिलास पानी मिल सकता है?
मेरे जैसे मोटे आदमी के लिए तीन मंज़िल चढ़ना मुश्किल काम है।
मैं आपको मोटा तो नहीं कहूँगी।
पता नहीं आप मुझे और क्या कहेंगी।
मैं आपके दूसरे पते पर जाने वाला था, लेकिन मेरे सूत्र ने मुझे सही जानकारी दे दी।
- आपका सूत्र? - हाँ।
यह लीजिए। मैं उसे जानती हूँ?
मैं उसका नाम नहीं बता सकता।
मैं आपसे वादा कर सकता हूँ कि हमारे बात करने के बाद, मैं आपका नाम भी इतना ही गोपनीय रखूँगा।
मुझे अफ़सोस है, मिस्टर बावर, पानी के अलावा मेरे पास आपके लिए कुछ भी नहीं है,
और मुझे किसी भी तरह के प्रचार में कोई दिलचस्पी नहीं है, तो आप...
हाँ, लेकिन क्या आपको नहीं लगता
कि जिस तरह आपको और आपकी दोस्त को टेसी डर्स्ट मिली,
वह कहानी लोगों को सुनाने लायक़ है?
बिल्कुल नहीं।
एक समय पर मैं भी पत्रकार हुआ करती थी।
मेरे पति एक वकील हैं।
हे, क्या आपके पति जानते हैं कि आप और आपकी प्रेमिका संदिग्ध हैं?
मुझे लगता है आपके सूत्र ने आपको इस बारे में सही जानकारी नहीं दी है।
हम प्रेमी नहीं हैं और अब हम संदिग्ध भी नहीं हैं।
तो फिर कौन है?
क्योंकि, पता है, एक अच्छे सुराग़ की हम अच्छी क़ीमत देते हैं।
मैं...
अगर आप सच में जानना चाहते हैं,
वह आदमी जो टेसी डर्स्ट के क़त्ल के लिए गिरफ़्तार किया जाएगा,
उसका टेसी के हाथ के नाख़ूनों में मिली एक्वेरियम की बजरी से कुछ सम्बन्ध है।
शायद आपको आपके सूत्र से इस बारे में पूछना चाहिए।
मैं ज़रूर पूछूँगा।
हे।
पानी के लिए शुक्रिया।
क्या इसका वही मतलब है जो मैं समझ रही हूँ?
मैंने सुना कि कल मिसेज़ समर के दफ़्तर में क्या हुआ। बहुत अच्छे।
समय आ गया है कि लोग क्लीयोपैट्रा को फिर से एक रानी की तरह देखें।
शुक्रिया, शेल।
स्टेफ़न ज़वाड्ज़्की, हमने इमारत को चारों तरफ़ से घेर लिया है।
अपनी माँ को छोड़ दो।
बंधक को छोड़ दो।
तुम्हें ऐसा नहीं करना चाहिए।
अभी बाहर आ जाओ।
अगर तुम अभी बाहर आ जाते हो तो तुम्हें कोई नुक़सान नहीं पहुँचेगा।
सुनो, कोई गोली नहीं चलाएगा!
तुम्हें ऐसा नहीं करना चाहिए।
मैं तुमसे वादा करता हूँ, अगर तुम अभी बाहर आ जाते हो, तो हम तुम्हें कोई नुक़सान नहीं पहुँचाएँगे।
अपने हाथ ऊपर करके बाहर आ जाओ।
तुम्हें ऐसा नहीं करना चाहिए।
अपने हाथ ऊपर करके बाहर आ जाओ।
मैं सुरक्षित हूँ।
सब ठीक है।
प्लीज़ गोली मत चलाना। प्लीज़ गोली मत चलाना।
टेसी डर्स्ट के क़त्ल में संदिग्ध गिरफ़्तार
प्लीज़ गोली मत चलाना। गोली मत चलाना।
यह मेरा बेटा है। यह अपने-आप आपके साथ जाएगा।
मैंने उसे एक अच्छा सुराग़ दिया।
आपको उसे वह लेस्बियन यौन अपराध वाली ख़बर छापने देनी चाहिए थी।
मेरे पिता को दिल का दौरा पड़ जाता।
दिल के दौरों से याद आया...
क्या तुम अपने पिता से कह सकती हो कि वह मुझे किराए में थोड़ी छूट दे दें?
बस अँगूठी के बीमे के पैसे आ जाने तक।
मेरे डैड मुझसे यह कहने के लिए आपसे नाराज़ हो जाएँगे।
हाँ।
या शायद मुझे उनसे पूछने में कुछ ज़्यादा ही डर लगता है।
मैं उनसे पूछूँगी,
पर आपको मेरे साथ सिगरेट पीनी पड़ेगी।
हे, रेज। सिर्फ़ परफ़ॉर्मर के लिए प्रवेश है।
लोगों को बोर मत कर देना।
- ठीक है। तैयार? - नौ बजे हैं।
उन्हें थोड़ा और पीने दो, तभी उन्हें मेरे चुटकुले समझ आएँगे।
स्लैपी, अगर तुम यह कह रहे हो, इसका मतलब है तुम साफ़-सुथरी बातें नहीं करने वाले हो।
तुम्हारा मतलब है सुरक्षित? "अब, देखो, स्लैप।
ऐसा कुछ मत कहना जिससे लोग असहज हो जाएँ।"
ठीक है, हाँ। तुम्हें यह बात समझनी होगी
कि लोग यहाँ अपनी परेशानियाँ भूलने आते हैं, स्लैप।
शायद मैं उन्हें उसकी एक वजह दे दूँगा।
देवियों और सज्जनों, आज रात हमारे साथ एक ख़ास मेहमान हैं,
और उन्हें इस स्टेज पर परफ़ॉर्म किए हुए बहुत समय बीत चुका है।
तो मैं चाहता हूँ आप सब स्वागत करें, स्लैपी "डार्क" जॉनसन का।
हे, हे। शुक्रिया, शुक्रिया।
वाह। वापस आकर अच्छा लग रहा है।
इतने सारे ख़ूबसूरत लोग देखकर अच्छा लग रहा है।
अश्वेत लोग, जो अमीर हैं। कमबख़्त अब मार्टिनी पीने लगे हैं।
हालाँकि मुझे थोड़ी घबराहट हो रही है। मैं दक्षिण से हूँ ना।
जहाँ से मैं हूँ, वहाँ अगर इतने सारे समृद्ध अश्वेत लोग एक ही छत के नीचे जमा हो जाएँ,
तो समझो उस जगह को जल्दी ही आग लगा दी जाएगी।
टल्सा में लोगों को यह चुटकुला पसंद नहीं आता।
वहाँ यह बम की तरह फट गया।
बचपन में जॉर्जिया में बड़े होते हुए,
मैं स्कूल जाते समय अश्वेत लोगों को पेड़ों से लटके हुए देखा करता था।
मैं मज़ाक़ कर रहा हूँ। हम स्कूल नहीं जाते थे।
आपको लगता है यह ख़राब चीज़ है?
आपको क्या लगता है हमारे नए जूते कहाँ से आते थे?
फ़र्डी ने तुम्हें यहाँ बाहर आते हुए देखा?
बढ़िया।
उसका इससे कोई लेना-देना नहीं है।
हालाँकि कैप्टन को मिस्टर गॉर्डन के लिफ़ाफ़ों का इंतज़ार रहता है।
सच में?
तुम्हें पता है वह छोटी श्वेत लड़की जो उस रात मृत पाई गई?
मैंने उस बारे में सुना था।
उसके पागल क़ातिल को जेल में बंद कर दिया गया है।
उसकी माँ उसका दोष एक अश्वेत लड़के पर डाल रही थी जो स्टोर में था।
युवा अश्वेत आदमी जिसकी आँख ज़ख़्मी है।
एक अश्वेत बंदा जिसकी आँख भी काली पड़ गई है।
हाँ।
तुम...
आँख ठीक होने तक तुम कहीं बाहर मत निकलना।
समझ गया, बॉस।
मुझे लगता है हैरिएट टबमैन बिस्तर में अच्छी रही होगी।
मेरी बात तो सुनिए।
उसने अश्वेत लोगों को अपने घरों को छोड़कर...
जंगल में भागने
और आज़ादी के लिए अपनी जान जोखिम में डालने के लिए मजबूर कर दिया?
कोई नहीं जानता था कि कमबख़्त आज़ादी चीज़ क्या है।
आप सिर्फ़ अच्छे सेक्स के लिए वे सब जोखिम उठा सकते हैं।
वह तुम्हारा पति है?
- तुम्हें कैसे पता चला? - मास्टर हाउस के पास से चुपके से गुज़रें...
तुम्हारी आँखों की चमक बता रही है।
...भौंकते हुए कुत्तों के पास से।
मुझे तुमसे बात करनी है।
सिर्फ़ हैरिएट को पाने के एक मौक़े के लिए।
तुम्हें मेरा एक काम करना है।
अभी?
यह किसलिए है?
तुम्हें बस यह पहुँचाना है।
तुम नहीं जानतीं तुम्हें किसने भेजा। पता अंदर है।
यह तुम्हारी गुज़ारिश है या शेल की?
यह गुज़ारिश नहीं है, क्लीयो।
तुमने मिस्टर गॉर्डन से कहा था कि वह तुम पर विश्वास कर सकते हैं। साबित करो।
मेरा बेटा तो स्कूल तक नहीं जाता। वहाँ वह कोई पैसे नहीं कमा सकता।
क्योंकि उसे बेल्ट ख़रीदनी है।
आप जानते हैं अपने बेटे से बेल्ट ख़रीदने के लिए कहना कितना मुश्किल है?
बाय।
फिर मैं बेल्ट वापस कर देता हूँ।
हम वे पैसे वापस लेने की कोशिश कर रहे हैं।
क्या हुआ, प्लैट?
मुझे लगता है मैं यहाँ ज़रूरत से ज़्यादा रुक गया।
- तुम ऐसा ही करते हो। - मेरे पीछे क्या हुआ?
वह आदमी पकड़ा गया जिसने डर्स्ट परिवार की बच्ची को मारा था।
- सच में? - हाँ।
पता है क्या? मुझे बॉटम छोड़ दो, ताकि मैं मिसेज़ श्वर्ट्ज़ का हालचाल पता कर सकूँ।
उन्हें यह ख़बर पुलिस से मिलनी चाहिए।
मिस श्वर्ट्ज़?
मिस श्वर्ट्ज़।
हाँ, जाओ, उन्हें बता दो, प्लैट।
कौन है?
मैं यहाँ डूक से मिलने आई हूँ।
तुम डूक हो?
क्या तुम्हें यह डूक लगता है?
डूक!
तुम्हारा यह नीला कोट अच्छा है।
शुक्रिया।
चिल्लाना बंद करो, तुम मेरे पक्षियों को डरा दोगे, कमबख़्तों।
तुम और ये पक्षी। हे भगवान।
कोई बात नहीं। कोई बात नहीं।
तुम्हारे आने की तो बात नहीं हुई थी।
मैं बस यह देने आई थी और यह देकर मैं बस यहाँ से चली जाऊँगी।
दरवाज़े की घंटी बजाने
और कुछ रुपये और हीरे लाने के लिए ये काफ़ी ज़्यादा पैसे हैं।
ये ज़्यादा पैसे तुम्हें देखने को नहीं मिलेंगे, अगर तुम अपना मुँह बंद नहीं रखोगे।
हे, देखो... तुम्हें कुछ पीने के लिए चाहिए?
- नहीं। - पक्का?
- लेकिन शुक्रिया। - तो ठीक है।
अरे, मेरी बच्ची। अरे, जान।
कैरल।
देखो यह कौन है।
मुझे वापस काम पर जाना होगा। माफ़ करना।
अभी रुक जाओ।
वापस काम पर किसके लिए?
अगर तुम मेरा रास्ता रोकते रहे, तो पक्का तुम्हें जल्दी पता चल जाएगा।
ऐसी बात है?
इसमें बहुत तेवर हैं। मुझे पसंद आया।
तुम गाड़ी चलाओगी।
ओह, नहीं, मैं यहाँ इसलिए नहीं आई हूँ। मैं बस वह देने आई थी।
नहीं, नहीं, नहीं।
तुम अपनी 1962 की चेरी मॉडल किसी औरत के हवाले नहीं कर सकते।
- गाड़ी मैं चलाऊँगा। - तुम नशे में धुत हो, बैठ जाओ।
यार, भाड़ में जाए तुम्हारी कार। बात क्या है?
- क्या हो रहा है? - हे।
ठीक है, ठीक है।
कमीनी औरत, मुझे तुझे मारने में थोड़ी भी हिचक नहीं होगी।
बड़ी मछली यहाँ नहीं है,
इसलिए छोटी मछली को हमारे साथ सैर पर चलना होगा।
ओह, यार। यह सब आपने लिखा है?
वे बस डायरी हैं।
वैसे, कुछ डायरी उत्कृष्ट साहित्यिक कृतियाँ होती हैं।
- मेह। - आपने अनाइस निन के बारे में सुना है?
नहीं।
मैं आजकल रोज़ रात को उनकी डायरी पढ़ रही हूँ।
पक्का वह पाइक्सविल में नहीं रहती थी।
वह पैरिस में रहती हैं।
उनकी डायरियों में उनके निजी विचारों और उनके प्रेम सम्बन्धों के बारे में लिखा है।
पैरिस के प्रेम सम्बन्ध।
यह पाइक्सविल में बेगल ढूँढने जैसा होगा।
मैं उनके बारे में ही सोचती रहती हूँ। दरअसल मुझे उनकी लिखी कुछ चीज़ें याद हो गई हैं।
सच में?
"साधारण ज़िंदगी में मेरी कोई दिलचस्पी नहीं है।
मुझे सिर्फ़ मदहोशी से भरे लम्हे चाहिए।
मैं उन अतियथार्थवादियों से सहमत हूँ
जो अद्भुत की खोज में हैं।
मैं एक ऐसी लेखिका बनना चाहती हूँ जो दूसरों को यह याद दिलाए कि ऐसे लम्हे मौजूद हैं।
मैं यह साबित करना चाहती हूँ कि यहाँ अनंत जगह है, अनंत मतलब हैं...
अनंत आयाम हैं।
लेकिन मैं हमेशा भावनात्मक रूप से संतुलित नहीं रहती।
मेरे कुछ दिन प्रेरणा से भरे होते हैं और कुछ दिन बेचैनी से।"
"मेरे कुछ दिन ऐसे होते हैं जब मेरे दिमाग़ की बेचैनी ख़त्म हो जाती है।
तब मैं जुराबों को रफ़ू करती हूँ,
पेड़ों की छँटाई करती हूँ, फलों को डब्बों में रखती हूँ,
फ़र्नीचर की झाड़-पोंछ करती हूँ।
लेकिन जब मैं यह कर रही होती हूँ, मुझे लगता है मैं ज़िंदा नहीं हूँ।"
कौन है?
ऑफ़िसर प्लैट।
ज़रा रुको।
ठीक है।
आ रही हूँ। बस एक मिनट।
मेरे माँ-बाप मेरा इंतज़ार कर रहे हैं।
हैलो।
अपने पिता से किराए के बारे में पूछना मत भूलना।
सब ठीक है?
मैं गश्त पर जाने वाला था और फिर मैंने आपकी खिड़की में रोशनी देखी।
तो मैंने सोचा कि आपको बताता चलूँ कि डर्स्ट परिवार की बच्ची के संदिग्ध को गिरफ़्तार कर लिया गया है
और आपकी अँगूठी से सम्बन्धित कोई सुराग़ नहीं मिला है, मिसेज़ श्वर्ट्ज़।
तो बीमे के पैसे आसानी से मिल जाने चाहिए।
आख़िरकार कोई तो अच्छी ख़बर मिली।
अगर मैं आपको एक बीयर पीने का आमंत्रण दूँ, तो क्या यह क़ानून के ख़िलाफ़ होगा, ऑफ़िसर?
अगर आप रिपोर्ट नहीं करेंगी तो मैं भी नहीं करूँगा।
यहाँ मुड़ो।
यह मर्टल समर का घर है।
सही कहा।
प्लीज़ ऐसा मत करो। तुम्हें यह करने की कोई ज़रूरत नहीं है।
- प्लीज़। - मैं तो कमबख़्त कुछ नहीं कर रहा हूँ।
मैं तुम्हारे और मुस्तैद कैरल के साथ कार में बैठा हूँ।
हम तो बस आतिशबाज़ी का मज़ा लेंगे।
यार, मैं तो बस क्रिसमस के लिए पैसे जोड़ने की कोशिश कर रहा हूँ।
उसे गोली मारो और सैंटा तुम्हारे यहाँ दो बार आएगा।
सही कहा ना, जान?
- मैं नहीं करूँगा, यार। - यह कमबख़्त आदमी।
हीरे और गहने उठाने के अलावा और कुछ किया, तो मैं बाहर हो जाऊँगा।
मेरे पक्षी पर थूकना बंद करो, यार।
भाड़ में जाओ तुम और भाड़ में जाए तुम्हारा कमीना पक्षी।
तुमने मुझसे क्या कहा?
इस कमीने के पीछे खड़े रहना।
अगर यह गोली नहीं चलाए, तो इसे गोली मार देना।
मेरा पक्षी मुझे दो।
बाहर निकलो।
और दरवाज़ा बंद करो, यार। तुम्हारी माँ ने सिखाया नहीं कि बाहर कैसे निकलते हैं?
प्लीज़ ऐसा मत करो। प्लीज़।
अपना मुँह बंद रखो!
ओह, धत् तेरे की!
उप-शीर्षक अनुवादक : पुनीत कुसुम